**ส่วนที่ 1**

**บทนำ**

**สภาพปัจจุบัน**

**ภารกิจหน่วยงาน**

โรงเรียนบ้านทุ่งวิมาน เป็นหน่วยงานที่อยู่ภายใต้การกำกับดูแลของสำนักงานเขตพื้นที่การศึกษาประถมศึกษาสตูล มีหน้าที่ดำเนินการให้เป็นไปตามอำนาจหน้าที่ของคณะกรรมการการศึกษาขั้นพื้นฐาน ตามมาตรา 38 แห่งพระราชบัญญัติการศึกษาแห่งชาติ แห่งชาติปี 2542 และมาตรา 37 แห่งพระราชบัญญัติระเบียบบริหารราชการกระทรวงศึกษาธิการ พ.ศ. 2546 และมีอำนาจหน้าที่ ดังนี้

1. จัดทำนโยบาย แผนพัฒนา และมาตรฐานการศึกษา กลยุทธ์ ของสถานศึกษาให้สอดคล้องกับนโยบาย มาตรฐานการศึกษา แผนการศึกษา แผนพัฒนาการศึกษาขั้นพื้นฐานในระดับเครือข่ายการศึกษาสำนักงานเขตพื้นที่การศึกษา สำนักงานคณะกรรมการการศึกษาขั้นพื้นฐาน และความต้องการของท้องถิ่น

2. วิเคราะห์การจัดตั้งงบประมาณของสถานศึกษา และแจ้งจัดสรรงบประมาณที่ได้รับให้ กลุ่มงาน/งาน/สาระฯ ทราบ และกำกับตรวจสอบ ติดตามการใช้งบประมาณของหน่วยงาน

3. ประสาน ส่งเสริม สนับสนุน และพัฒนาหลักสูตรสถานศึกษา

4. กำกับ ดูแล ติดตาม และประเมินผลการดำเนินงานของสถานศึกษา

5. ศึกษา วิเคราะห์ วิจัย และรวบรวมข้อมูลสารสนเทศด้านการศึกษาในสถานศึกษา

6. ประสานการระดมทรัพยากรด้านต่างๆ รวมทั้งทรัพยากรบุคลากร เพื่อส่งเสริม สนับสนุนการจัด และการพัฒนาการศึกษาในสถานศึกษา

7. จัดระบบการประกันคุณภาพการศึกษาและประเมินผลภายในสถานศึกษา

8. ประสาน ส่งเสริม สนับสนุน การจัดการศึกษาของสถานศึกษาเอกชน องค์กรปกครองส่วนท้องถิ่นรวมทั้งบุคคล องค์กรชุมชน องค์กรวิชาชีพ สถาบันศาสนา สถานประกอบการและสถาบันอื่นที่จัดการศึกษาในรูปแบบที่หลากหลายในสถานศึกษา

9. ดำเนินการประสานงาน ส่งเสริม สนับสนุนการวิจัยและพัฒนาการศึกษาในสถานศึกษา

10. ประสานงาน ส่งเสริมการดำเนินงานของอนุกรรมการและคณะทำงานด้านการศึกษา

11. ประสานการปฏิบัติราชการทั่วไปกับองค์กร หน่วยงานภาครัฐ เอกชนและองค์กรปกครองส่วนท้องถิ่น (คณะกรรมการสถานศึกษาขั้นพื้นฐาน)

12. ปฏิบัติหน้าที่อื่นเกี่ยวกับกิจการภายในสถานศึกษาที่มิได้ระบุให้เป็นหน้าที่ของผู้ใดโดยเฉพาะหรือปฏิบัติงานอื่นที่ได้รับมอบหมาย

**สถานที่ตั้ง**

โรงเรียนบ้านทุ่งวิมาน สำนักงานเขตพื้นที่การศึกษาประถมศึกษาสตูล สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งที่ หมู่ที่ 2 บ้านทุ่งวิมาน ตำบลบ้านควน อำเภอเมือง จังหวัดสตูล 91140

**เขตพื้นที่ให้บริการ**

1. บ้านลูโบ๊ะบาตู หมู่ 1

2. บ้านทุ่งวิมาน หมู่ 2

3. บ้านโคกทราย หมู่ 3

4. บ้านกาลูบี หมู่ 6

**ประวัติโรงเรียน**

โรงเรียนบ้านทุ่งวิมานตั้งขึ้นเมื่อ พ.ศ. 2511 ในพื้นที่ 1 ไร่ 3 งาน 50 ตารางวา ที่หมู่ที่ 5 ตำบลบ้านควน ( ปัจจุบัน) และเริ่มเปิดเรียนเมื่อวันที่ 21 พฤษภาคม 2515 โดยเปิดเรียนในชั้นประถมศึกษาปีที่ 1 เพียงชั้นเดียว มีนักเรียนจำนวน 52 คน อาคารเรียนเป็นอาคารชั่วคราวมุงหลังคาจากและโรงเรียนได้ขยายพื้นที่เรื่อยมาจนกระทั่งเดือนกรกฎาคม 2521 โรงเรียนมีที่ดินรวมกันทั้งหมด 8 ไร่ 99 ตารางวา อาคารเรียนก็ได้เพิ่มขึ้นตามลำดับ

จนกระทั่ง 14 ตุลาคม 2538 ได้เกิดแผ่นดินยุบตัวขึ้นบริเวณหน้าอาคารเรียนและบริเวณสนามฟุตบอล เป็นจำนวนถึง 5 หลุม ซึ่งเป็นข่าวใหญ่ทางหน้าหนังสือพิมพ์และทางโทรทัศน์อยู่หลานวัน ทางสำนักงานการประถมศึกษาจังหวัดสตูลมีความเห็นว่า หากโรงเรียนเปิดทำการสอนอยู่ที่เดิมก็จะไม่ปลอดภัย จังหวัดได้ร่วมมือกับผู้ปกครองขอสถานที่จากผู้มีจิตศรัทธา ขอใช้สถานที่สวนมะพร้าวซึ่งอยู่ห่างจากโรงเรียนเดิมประมาณ 200 เมตร มาสร้างอาคารเรียนชั่วคราว โรงเรียนได้รับความช่วยเหลือจากทางราชการ หน่วยงานต่าง ๆ ตลอดจนประชาชนแลผู้ปกครองนักเรียนเป็นอย่างดี อาคารได้สำเร็จลุล่วงได้ด้วยดีทันการเปิดเรียนในภาคเรียนที่ 2 ปีการศึกษา 2538

โรงเรียนได้ทำการเรียนการสอนที่อาคารชั่วคราวได้ 3 เดือน จนกระทั่งเปิดภาคเรียนที่ 1 ปีการศึกษา 2540 ( 16 พฤษภาคม 2540 ) อาคารเรียนชั่วคราวที่ทำการสอนอยู่เกิดการชำรุดไม่สามารถใช้เรียนต่อไปได้ จำเป็นต้องมาเรียนในอาคารเรียนเดิมซึ่งกรมทรัพยากรธรณีรับรองว่าปลอดภัยและในระหว่างนั้นทางราชการก็ได้ทำการสร้างโรงเรียนในสถานที่แห่งใหม่ซึ่งอยู่ห่างจากโรงเรียนเดิมประมาณ 1,500 เมตร

โรงเรียนที่ทำการสร้างใหม่ประกอบด้วยอาคาร 2 หลัง 20 ห้องเรียน อาคารอเนกประสงค์ 1 ห้อง ส้วม 2 หลัง 12 ที่นั่ง บ้านพักภารโรง 1 หลัง และมีรั้วรอบโรงเรียนในพื้นที่ 20 ไร่ เมื่อโรงเรียนเสร็จสมบูรณ์ได้ย้ายมาอยู่โรงเรียนใหม่เมื่อวันที่ 28 ตุลาคม 2540

ปัจจุบันโรงเรียนบ้านทุ่งวิมานเปิดทำการสอนตั้งแต่ ชั้นอนุบาล 1 ถึงชั้นมัธยมศึกษาปีที่ 3

ปีการศึกษา 2560 มีนักเรียนทั้งสิ้น 127 คน ข้าราชการครู 14 คน พนักงานราชการ 2 คน เจ้าหน้าที่ธุรการ 1 คน ครูพี่เลี้ยงเด็กพิการ 1 คน ครูช่วยปฎิบัติราชการโรงเรียนบ้านทุ่งวิมาน 1 คน

**จำนวนนักเรียน โรงเรียนบ้านทุ่งวิมาน ปีการศึกษา 2559 -2560**

|  |  |  |  |  |  |  |  |
| --- | --- | --- | --- | --- | --- | --- | --- |
| ชั้น | จำนวนนักเรียน  2559 | | รวม | จำนวนนักเรียน  2560 | | รวม | หมายเหตุ |
| ชาย | หญิง | ชาย | หญิง |
| อนุบาลปีที่ 1 | 2 | 1 | 3 | 2 | 0 | 2 |  |
| อนุบาลปีที่ 2 | 2 | 0 | 2 | 2 | 1 | 3 |  |
| **รวม** | **4** | **1** | **5** | **4** | **1** | **5** |  |
| ชั้นประถมศึกษาปีที่ 1 | 9 | 11 | 20 | 11 | 2 | **13** |  |
| ชั้นประถมศึกษาปีที่ 2 | 4 | 9 | 13 | 3 | 11 | 14 |  |
| ชั้นประถมศึกษาปีที่ 3 | 8 | 1 | 9 | 5 | 9 | 14 |  |
| ชั้นประถมศึกษาปีที่ 4 | 9 | 5 | 14 | 9 | 2 | 11 |  |
| ชั้นประถมศึกษาปีที่ 5 | 9 | 15 | 24 | 7 | 4 | 11 |  |
| ชั้นประถมศึกษาปีที่ 6 | 6 | 3 | 9 | 9 | 15 | 24 |  |
| **รวม** | **45** | **44** | **89** | **44** | **43** | **87** |  |
| ชั้นมัธยมศึกษาปีที่ 1 | 5 | 8 | 13 | 7 | 2 | 9 |  |
| ชั้นมัธยมศึกษาปีที่ 2 | 7 | 9 | 16 | 3 | 8 | 11 |  |
| ชั้นมัธยมศึกษาปีที่ 3 | 11 | 3 | 14 | 9 | 6 | 15 |  |
| รวม | **23** | **20** | **43** | **19** | **16** | **35** |  |
| **รวมทั้งสิ้น** | **72** | **65** | **137** | **67** | **60** | **127** |  |

**ข้อมูลข้าราชการครูและบุคลากรทางการศึกษา**

|  |  |  |  |  |  |
| --- | --- | --- | --- | --- | --- |
| **ลำดับ** | **ชื่อ-สกุล** | **ตำแหน่ง** | **อันดับ** | **วุฒิ** | **วิชาเอก** |
| 1 | ว่าที่ร.ต.บุญทิพย์ แก้วเนื้ออ่อน | ผู้อำนวยการ | คศ.2 | ศษ.ม | การบริหารการศึกษา |
| 2 | นางมุกการีม๊ะฮ์ ดำสุด | ครู | คศ.3 | ศศ.บ. | สังคมศึกษา |
| 3 | นางจันทรา ฮะอุรา | ครู | คศ.2 | ศศ.บ. | การพัฒนาชุมชน |
| 4 | นายณรงค์ฤทธิ์ วิชัยธรรมธร | ครู | คศ.2 | คบ. | เกษตรศาสตร์ |
| 5 | นายอาดนหมีด สันมาแอ | ครู | คศ.2 | ศศ.บ. | พลศึกษา |
| 6 | นางสุกัญญา มณีกามัน | ครู | คศ.2 | คบ. | การศึกษาปฐมวัย |
| 7 | นางอังคณา สาดีน | ครู | คศ.2 | คบ. | การประถมศึกษา |
| 8 | นางจริยา นารีเปน | ครู | คศ.2 | คบ. | วิทยาศาสตร์ทั่วไป |
| 9 | นางยาวีเร๊าะ เหมปันดัน | ครู | คศ.2 | คบ. | คณิตศาสตร์ |
| 10 | นางจำเรียง คงนวล | ครู | คศ.2 | วท.บ. | การส่งเสริมสุขภาพเด็ก |
| 11 | นางอาลียา แซ่เอี่ยว | ครู | คศ.2 | คบ. | การศึกษาปฐมวัย |
| 12 | นายวินิจ กลิ่นละมัย | ครู | คศ.2 | วทม. | วิทยาการคอมพิวเตอร์ |
| 13 | นางสุใบดา ใบหลี | ครู | คศ.1 | คบ. | การประถมศึกษา |
| 14 | นางสาวนูรียะ หลีเยาว์ | ครู | คศ.1 | คบ. | ภาษาไทย |
| 15 | นางจิราภรณ์ สุวิชญางกูร | ครูช่วยปฎิบัติราชการ ร.ร..บ้านทุ่งวิมาน | คศ.2 | กศ.บ. | ภาษาไทย |
| 16 | นายอุดม ศรีสิน | พนักงานราชการ |  | พธ.บ | ภาษาอังกฤษ |
| 17 | นางโรจนีย์ บังคม | พนักงานราชการ |  | คบ. | การประถมศึกษา |
| 18 | นางสาววิลาสินี รุ่งรักษา | เจ้าหน้าที่ธุรการ |  | วท.บ. | สัตวศาสตร์ |
| 19 | นางสาวอัซณี อุศนุน | พี่เลี้ยงเด็กพิการ |  | วท.บ. | เทคโนโลยีสารสนเทศ |

**วิสัยทัศน์ โรงเรียนบ้านทุ่งวิมาน**

โรงเรียนบ้านทุ่งวิมานให้โอกาสทางการศึกษาขั้นพื้นฐานอย่างทั่วถึง พัฒนาวิชาการ ปลูกฝังคุณธรรมและการปกครองระบอบประชาธิปไตยอันมีพระมหากษัตริย์ทรงเป็นประมุข ส่งเสริมหลักเศรษฐกิจพอเพียง สืบสานวัฒนธรรมในท้องถิ่น

**พันธกิจ โรงเรียนบ้านทุ่งวิมาน**

1. จัดกิจกรรมการสอนโดยเน้นผู้เรียนเป็นสำคัญ ให้เป็นคนเก่ง ดี มีความสุข
2. ส่งเสริมและและอนุรักษ์ศิลปวัฒนธรรมและภูมิปัญญาท้องถิ่น
3. ใช้เทคโนโลยีสารสนเทศในการสอน
4. ส่งเสริมผู้เรียนมีคุณธรรม จริยธรรม
5. ส่งเสริมและปลูกฝังการปกครองในระบอบประชาธิปไตยอันมีพระมหากษัตริย์ทรงเป็นประมุข
6. ส่งเสริมและปลูกฝังในหลักปรัชญาเศรษฐกิจพอเพียง
7. เพิ่มศักยภาพของครูและบุคลากรทางการศึกษา

**เป้าประสงค์**

1. นักเรียนทุกคนได้รับการพัฒนาตามศักยภาพและสามารถใช้เทคโนโลยีสารสนเทศแสวงหาความรู้ทั้งในและนอกห้องเรียน

2. นักเรียนสามารถนำความรู้ที่ได้มาประยุกต์ใช้ในชีวิตประจำวันโดยตระหนักถึงคุณค่าประเพณีและวัฒนธรรม

**จุดเน้น**

สำนักงานคณะกรรมการการศึกษาขั้นพื้นฐานได้กำหนดจุดเน้น เพื่อให้หน่วยงานทางการศึกษาเป็นกรอบทิศทางในการพัฒนาอย่างเร่งด่วน โรงเรียนบ้านทุ่งวิมานเป็นหน่วยงานในสังกัด ที่จะต้องดำเนินการตามจุดเน้นที่สำนักงานคณะกรรมการการศึกษาขั้นพื้นฐานได้กำหนดไว้ เพื่อเป็นแนวทางกำหนดทิศทางการพัฒนาให้สอดคล้องกับนโยบายของหน่วยงานต้นสังกัดโรงเรียนจึงได้กำหนดจุดเน้นในการพัฒนาสถานศึกษาไว้ดังนี้

**จุดเน้นด้านผู้เรียน**

1.1 นักเรียนมีสมรรถนะสำคัญ และความสามารถทางวิชาการ เพื่อพร้อมเข้าสู่ประชาคมอาเซียน (Students’ Competencies) ดังต่อไปนี้

1.1.1 นักเรียนปฐมวัยมีพัฒนาการด้านร่างกาย อารมณ์-จิตใจ สังคม และสติปัญญาที่สมดุล

เหมาะสมกับวัย และเรียนรู้อย่างมีความสุข

1.1.2 นักเรียนชั้นประถมศึกษาปีที่ 6 ชั้น มัธยมศึกษาปีที่ 3 มีผลสัมฤทธิ์ทางการเรียนจาก

การทดสอบระดับชาติ (O-NET) กลุ่มสาระหลัก เพิ่มขึ้นเฉลี่ยไม่น้อยกว่าร้อยละ 3

1.1.3 นักเรียนชั้นประถมศึกษาปีที่ 3 มีความสามารถ ด้านภาษา ด้านคำนวณ และ

ด้านการใช้เหตุผล

1.1.4 นักเรียนชั้นมัธยมศึกษาปีที่ 3 สามารถแสวงหาความรู้ด้วยตนเอง

1.1.5 นักเรียนมีทักษะชีวิต ทักษะการคิดวิเคราะห์ คิดสร้างสรรค์ และทักษะการ

สื่อสารอย่างสร้างสรรค์อย่างน้อย 2 ภาษา ทักษะด้านเทคโนโลยีสารสนเทศ เพื่อเป็นเครื่องมือ ในการเรียนรู้เหมาะสมตามช่วงวัย

1.2 นักเรียนมีคุณธรรม จริยธรรม รักความเป็นไทย มีคุณลักษณะและทักษะทางสังคมที่เหมาะสม (Students’ Characteristics & Social Skills) ดังต่อไปนี้

1.2.1 นักเรียนระดับประถมศึกษา ใฝ่เรียนรู้ ใฝ่ดี และอยู่ร่วมกับผู้อื่นได้

1.2.2 นักเรียนระดับมัธยมศึกษาตอนต้นมีทักษะ การแก้ปัญหาและอยู่อย่าง

พอเพียง

1.3 นักเรียนที่มีความต้องการพิเศษได้รับการส่งเสริม และพัฒนาเต็มศักยภาพ (Students with Special Needs)

1.3.1 เด็กพิการได้รับการพัฒนาศักยภาพเป็นราย บุคคลด้วยรูปแบบที่หลากหลาย

1.3.2 เด็กด้อยโอกาสได้รับโอกาสทางการศึกษาที่มีคุณภาพตามมาตรฐานการ

เรียนรู้ของหลักสูตรและอัตลักษณ์ของโรงเรียน

1.3.3 นักเรียนที่มีความสามารถพิเศษได้รับการ ส่งเสริมให้มีความเป็นเลิศด้าน

วิทยาศาสตร์ เทคโนโลยี คณิตศาสตร์ ภาษา กีฬา ดนตรี และศิลปะ

**จุดเน้นด้านครูและบุคลากรทางการศึกษา**

2.1 ครูและบุคลากรทางการศึกษา สามารถพัฒนาการจัดการเรียนการสอน และ

พัฒนาตนเองอย่างต่อเนื่อง (Continuous Professional Development)

2.1.1 ครูและบุคลากรทางการศึกษา สามารถพัฒนา การจัดการเรียนการ

สอน และพัฒนาตนเองอย่างต่อเนื่อง เพื่อพัฒนาคุณภาพผู้เรียนและพร้อมเข้าสู่ประชาคมอาเซียน

และประชาคมโลก

2.1.2 ครูและบุคลากรทางการศึกษา มีความรู้ ความสามารถตามมาตรฐานที่

กำหนด และสามารถจัดการเรียน การสอนที่ส่งผลให้นักเรียนพัฒนาอย่างเต็มศักยภาพ

2.1.3 ครูและบุคลากรทางการศึกษา สามารถใช้ภาษาอังกฤษและภาษาของ

ประเทศสมาชิกอาเซียนในการสื่อสาร อย่างน้อย 1 ภาษา

2.1.4 ครูและบุคลากรทางการศึกษา มีทักษะ ด้านเทคโนโลยีสารสนเทศ เป็น

เครื่องมือในการจัดการเรียนรู้

2.2 การพัฒนาระบบแรงจูงใจ เพื่อส่งเสริมให้ครูและ บุคลากรทางการศึกษา มีขวัญและกำลังใจ และแสดงศักยภาพ ในการจัดการเรียนการสอนอย่างมีคุณภาพ (Incentives and Rewarding System)

2.2.1 ครูและบุคลากรทางการศึกษา มีขวัญกำลังใจในการพัฒนาตนเองตาม

มาตรฐานคุณวุฒิ

2.2.2 ครูและบุคลากรทางการศึกษา มีขวัญกำลังใจ ได้รับการจูงใจในการพัฒนา

ผู้เรียนเต็มศักยภาพ

2.2.3 ครูและบุคลากรทางการศึกษา มีผลงานการสอน ที่แสดงศักยภาพการสอน

อย่างมืออาชีพ เป็นเชิงประจักษ์และ ได้รับการเชิดชูเกียรติอย่างเหมาะสม

2.3 การส่งเสริมให้ครูและบุคลากรทางการศึกษา มีวินัย มีคุณธรรม จริยธรรม และ

จรรยาบรรณตามมาตรฐานวิชาชีพ เป็นแบบอย่างที่ดีแก่สังคม (Professional Ethics)

2.3.1 ครูและบุคลากรทางการศึกษา มีวินัย คุณธรรม จริยธรรม และจรรยาบรรณ

ตามมาตรฐานวิชาชีพ

2.3.2 ครูและบุคลากรทางการศึกษา มีจิตวิญญาณ และอุดมการณ์ที่มุ่งพัฒนา

การศึกษาของชาติ และเป็นแบบอย่าง ที่ดีแก่สังคม

2.3.3 ครูและบุคลากรทางการศึกษา มีทักษะ ในการเข้าถึงและดูแลช่วยเหลือ

นักเรียน

**กลยุทธ์**

**กลยุทธ์ ที่ 1** พัฒนาคุณภาพผู้เรียน หลักสูตรโรงเรียนและกระบวนการจัดการเรียนรู้ เพื่อให้ผู้เรียนได้พัฒนาความรู้สมรรถนะ คุณลักษณะอันพึงประสงค์และทักษะชีวิตตามหลักปรัชญาของเศรษฐกิจพอเพียง ได้ตาม ศักยภาพพร้อมเป็นพลเมืองของประชาคมอาเซียนและพลโลก

**กลยุทธ์ ที่ 2** พัฒนาระบบบริหารจัดการโรงเรียน และระบบประกันคุณภาพภายในสถานศึกษาให้มีประสิทธิภาพ

**กลยุทธ์ ที่ 3** พัฒนาครูและบุคลากรทางการศึกษา ให้สามารถจัดการเรียนการสอนได้อย่างมีคุณภาพ

**กลยุทธ์ ที่ 4** พัฒนาระบบเทคโนโลยี สารสนเทศ สื่อการเรียนรู้ และแหล่งเรียนรู้ตามปรัชญาของเศรษฐกิจพอเพียง

**กลยุทธ์ ที่ 5** พัฒนาระบบภาคีเครือข่ายอุปถัมภ์และทรัพยากรทางการศึกษา เน้นการมีส่วนร่วมจากทุกภาคส่วน และความร่วมมือกับองค์กรปกครองส่วนท้องถิ่นเพื่อส่งเสริมและสนับสนุนการจัดศึกษา

**ปรัชญาของโรงเรียน** พัฒนาวิชาการ สืบสานประเพณี มีสวนป่า ปลูกฝังคุณธรรม น้อมนำเศรษฐกิจพอเพียง

**คำขวัญของโรงเรียน**

ขยัน ประหยัด ซื่อสัตย์ มีวินัย ใฝ่เรียนรู้ คู่คุณธรรม

**อัตลักษณ์ของโรงเรียน**

ดุอานำทางสร้างความดี วิถีอิสลาม

**เอกลักษณ์ของโรงเรียน**

สวนป่าพูดได้

# นโยบายของโรงเรียนบ้านทุ่งวิมาน

1. เพิ่มผลสัมฤทธิ์ เพื่อยกระดับผลสัมฤทธิ์ทางการเรียนทุกกลุ่มสาระ ของผลการประเมิน โอเน็ต เพิ่มจาก ฐานเดิมร้อยละ 5 และผลประเมิน เอ็นทีเพิ่มจากฐานเดิมร้อยละ 5  
              2. พิชิตการอ่าน โรงเรียนส่งเสริมการอ่านกลุ่มภาษาไทยทุกระดับชั้น เน้น ป.1/ป.3 อ่านออก เขียนได้  
              3.โรงเรียนน่าอยู่  
              4. เชิดชูคุณธรรม  
              5. น้อมนำหลักปรัชญาเศรษฐกิจพอเพียง  
              6. ส่งเสริมภาษาสู่สากล   
              7. ผลงานประจักษ์ชัด

8. เร่งรัดนิเทศภายใน  
              9. ใส่ใจระบบประกัน  
              10. สร้างสรรค์ความร่วมมือ ครูอยู่กับชุมชนอย่างมีความสุข

**ภารกิจของโรงเรียน**

โรงเรียนบ้านทุ่งวิมาน มีภารกิจในการดำเนินการจัดการศึกษาขั้นพื้นฐาน เป็น 2 ระดับ ดังนี้ คือ  
 1. การจัดการศึกษาระดับปฐมวัย ชั้นอนุบาลปีที่ 1 -2 กำหนดให้มีหลักสูตรโรงเรียนบ้านบ้านทุ่งวิมาน ระดับปฐมวัย พุทธศักราช 2546 เป็นการเฉพาะ มีจุดมุ่งหมายเพื่อเป็นการเสริมสร้างพัฒนาการของผู้เรียนตามวัย

2. การจัดการศึกษาระดับขั้นพื้นฐาน ชั้นประถมศึกษาปีที่ 1 ถึง มัธยมศึกษาปีที่ 3 เป็นการจัดการศึกษาตามหลักสูตรโรงเรียนบ้านทุ่งวิมาน พุทธศักราช 2553 (ปรับปรุง 2555) ตามหลักสูตรแกนกลางการศึกษาขั้นพื้นฐาน พุทธศักราช 2551

**ส่วนที่ 2**

**แนวคิด และแนวทางการพัฒนา**

**แนวคิดในการพัฒนา และพัฒนาผลสัมฤทธิ์ทางการเรียน**

การยกระดับผลสัมฤทธิ์ทางการเรียนเป็นภารกิจที่สำคัญที่สุดของสถานศึกษาซึ่งสำนักงานเขตพื้นที่การศึกษาประถมศึกษามีบทบาทหลักในการสนับสนุน ส่งเสริม อำนวยการให้โรงเรียนได้ดำเนินการเพื่อพัฒนานักเรียนทุกคนที่ได้เข้าเรียน และจบการศึกษาอย่างมีคุณภาพ และคุณภาพสูงตามเกณฑ์ เป้าหมาย และมาตรฐานของหลักสูตรให้นักเรียนได้พัฒนาเต็มศักยภาพเป็นรายบุคคลและทุกคน

รศ.ดร.สุพักตร์ พิบูลย์ จากมหาวิทยาลัยสุโขทัยธรรมาธิราช (<http://www.gotoknow.ovg/blog/sur001/278591>) ได้เสนอแนวคิดในการพัฒนาผลสัมฤทธิ์ทางการเรียนโดยใช้แนวคิด “Empowerment Approach และ Theory- Driven Approach ไว้น่าสนใจมาก ดังมีรายละเอียดของกระบวนการยกระดับผลสัมฤทธิ์ทางการเรียน พอสรุปได้ดังนี้

ขั้นที่ 1 Taking Stock คือ การตรวจสภาพปัจจุบันเกี่ยวกับผลสัมฤทธิ์ทางการเรียนหรือผลการประเมินคุณภาพโรงเรียน เพื่อวิเคราะห์ว่าโรงเรียนเรามีคุณภาพมากน้อยเพียงใดเป็น การวิเคราะห์และจัดทำฐานข้อมูล (Baseline) เช่น พิจารณาจากผลการสอบ O-NET, N.T. หรือผลสัมฤทธิ์ทางการเรียนประจำปีของสถานศึกษา

ขั้นที่ 2 Setting Goal เป็นการกำหนดเป้าหมายความสำเร็จ เป็นต้นว่า ภายในปี 2554 เราต้องมี

1) ผลการประเมินคุณภาพภายในระดับดีมาก

2) กลุ่มสาระการเรียนรู้หลักอย่างน้อยร้อยละ 90 อยู่ในระดับดีมาก

3) ผลสัมฤทธิ์ทางการเรียน โดยเฉพาะการประเมินO-NET จะต้องเพิ่มขึ้นอย่างน้อยร้อยละ 5 ของฐานเดิม

ขั้นที่ 3 Developing Strategies and implementing มุ่งพัฒนากลยุทธ์แล้วนำกลยุทธ์สู่การปฏิบัติ ตัวอย่างของกลยุทธ์ เช่น

1) ขับเคลื่อนห้องเรียนคุณภาพ หรือประกันคุณภาพแต่ละรายวิชา แต่ละกลุ่มสาระการเรียนรู้แม้แต่ครูทุกคนต้องตั้งเป้าหมายในการพัฒนาคุณภาพ และดำเนินการยกระดับคุณภาพให้ได้ตามเป้าหมาย ดังนั้นการนิยามว่า “ผู้นำการเปลี่ยนแปลง ก็คือ ผู้ที่ทำงานสำเร็จใครสามารถทำผลงานปีนี้ได้ดีกว่าปีที่แล้ว เรียกว่า ผู้นำการเปลี่ยนแปลง

2) ปฏิรูปการบริหารจัดการห้องเรียนประจำชั้นกำหนดเกณฑ์ “ห้องประจำชั้น/ ที่ปรึกษาคุณภาพ”

3) บริหารจัดการสถานศึกษาที่เน้นการขับเคลื่อนเชิงทฤษฎีอย่างเป็นระบบตามกรอบหลักวิชา

ขั้นที่ 4 Documenting Progress เป็นขั้นตอนการประเมินรวบรวมเอกสารหลักฐานที่แสดงถึงความก้าวหน้าของงานตามเป้าหมาย

ทั้งนี้ การดำเนินงานแต่ละขั้นตอนเน้น “การมีส่วนร่วม” ของ ครู อาจารย์ ผู้เกี่ยวข้อง ฝ่ายต่าง ๆ เช่น กรรมการสถานศึกษา เครือข่ายผู้ปกครอง สมาคมศิษย์เก่า เป็นต้น

นอกจากนี้ ดร.จันทมา นนทิกร (http://info.thaihealth.or.th/library/hot/12444) โดยโครงการพัฒนาโรงเรียนเข้มแข็งด้วยการจัดการความรู้ (Healthy School by Knowledge Management) มูลนิธิสถาบันวิจัย และพัฒนาการเรียนรู้ (มสวร.) ได้สังเคราะห์วิธีการปฏิบัติที่เป็นเลิศ (Best Practices) เรื่องการยกระดับผลสัมฤทธิ์ทางการเรียน จำแนกเป็นประเด็นหลักเพื่ออธิบายวิธีปฏิบัติ ดังนี้

1. การบริหารจัดการเพื่อยกระดับผลสัมฤทธิ์ทางการเรียน มีวิธีการดำเนินการ ดังนี้

1.1 การจัดการความรู้เพื่อกำหนดนโยบาย และจัดทำแผนพัฒนาคุณภาพการศึกษาของโรงเรียน

1.2 การวิเคราะห์สภาพการจัดการศึกษาของโรงเรียน

1.3 การกำหนดยุทธศาสตร์ในการพัฒนากระบวนการยกระดับผลสัมฤทธิ์ทางการเรียน

1.4 การนิเทศภายในแบบกัลยาณมิตร

1.5 การประสานงานกับผู้ปกครองเพื่อเฝ้าระวังและติดตามแก้ไขปัญหา

2. วิธีการยกระดับผลสัมฤทธิ์ทางการเรียน ดำเนินการได้ 3 รูปแบบ คือ

รูปแบบที่ 1 การยกระดับผลสัมฤทธิ์ทางการเรียนของนักเรียนให้สูงขึ้นตามเกณฑ์ที่คาดหวัง มีวิธีการดำเนินการ ดังนี้

1) การปรับเปลี่ยนท่าทีของครูในการจัดการเรียนรู้

2) การกำหนดเกณฑ์ที่คาดหวังและเกณฑ์การประเมินผล

3) การจัดกลุ่มผู้เรียนที่เหมาะสม

4) การกำหนดรูปแบบการพัฒนาการเรียนรู้และการจัดกิจกรรม

รูปแบบที่ 2 การยกระดับผลสัมฤทธิ์ทางการเรียนเพื่อมุ่งสู่ความเป็นเลิศ

1) การจัดการเรียนรู้แบบห้องเรียนพิเศษ

2) การจัดกิจกรรมการเรียนรู้เพื่อส่งเสริมความเป็นเลิศ

รูปแบบที่ 3 การช่วยเหลือนักเรียนที่ไม่ผ่านเกณฑ์การจบหลักสูตร

1) การดูแลใกล้ชิดเพื่อปรับพฤติกรรมและให้โอกาสนักเรียน

2) การเพิ่มพูนผลสัมฤทธิ์เพื่อให้ได้ตามเกณฑ์การจบหลักสูตร

3. การจัดหลักสูตรนอกระบบ

เป็นการจัดหลักสูตรพัฒนาผลสัมฤทธิ์โดยไม่ติดระบบปกติซึ่งอาจใช้นวัตกรรมในการบริหารและดำเนินการ

กล่าวโดยสรุป แนวคิดหลักการในการยกระดับผลสัมฤทธิ์ทางการเรียนของนักเรียนนี้ โรงเรียนบ้านทุ่งวิมาน สำนักงานเขตพื้นที่การศึกษาประถมศึกษาสตูล ต้องวางแผนการขับเคลื่อนอย่างเป็นระบบ เชื่อมประสานกับผู้เกี่ยวข้อทุกฝ่ายทั้งภายในโรงเรียนและนอกโรงเรียน ทำงานร่วมกันอย่างบูรณาการ บนพื้นฐานสังคมแห่งการเรียนรู้ โดยมีเป้าหมายที่กำหนดอย่างชัดเจน

ในการกำหนดแนวคิดในการพัฒนาผลสัมฤทธิ์ทางการเรียน ในครั้งนี้ โรงเรียนบ้านทุ่งวิมาน ได้นำแนวคิดของสำนักงานเขตพื้นที่การศึกษาประถมศึกษาสตูล กำหนด Model ในการพัฒนาคุณภาพการศึกษา โดยตั้งเกณฑ์โรงเรียนทุกโรงเรียนจะต้องมีผลการทดสอบ Ordinary National Education Test (O-net) National Test (Nt) เพิ่มขึ้นร้อยละ 3 ในทุกรายวิชา โดยกำหนดแนวทางการดำเนินงาน ดังนี้

**กำหนดแนวการดำเนินงานเป็น 15 ขั้นตอน**

1. จัดทำ/ปรับโครงการยกผลสัมฤทธิ์ทางการเรียนให้ครอบคลุมทุกกิจกรรมที่กำหนด  
 2. เมื่อวางแผนการสอนตามมาตรฐานและตัวชี้วัดแล้ว ให้โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3, ป.6 และ ม.3

3. วางแผนการสอนชั้น ป. 3, ป.6 และ ม.3 ให้จบ และครบทุกกลุ่มสาระการเรียนรู้ ภายในวันที่ 20 มีนาคม พ.ศ. 2561  
 4. นำคลังคำศัพท์ ได้แก่ ภาษาไทย ภาษาอังกฤษซึ่งเป็นคลังคำศัพท์ที่ใช้เป็นกรอบในการสร้างข้อสอบโอเน็ต ของ สทศ.ไปใช้สอนติวนักเรียนให้ครบทุกคำ (โดยเฉพาะภาษาอังกฤษให้อ่านออก และบอกความหมายได้ โดยสอน ให้นักเรียนจำให้ได้มากที่สุดตามศักยภาพของนักเรียนแต่ละคน)  
 5. จัดกิจกรรม ติวเข้ม ตามแนวข้อสอบของ สทศ. ในชั้น และระดับเครือข่าย หรือ กำหนดกิจกรรม วันเวลาให้ชัดเจน  
 6. ครูผู้รับผิดชอบในการสอน ชั้น ป.3,ป.6.ม.3 ศึกษาข้อสอบของ สทศ. ฉบับเก่าๆเพื่อนำไปสอนติวเข้มกานักเรียน

7. นำแนวข้อสอบ NT/O-NET ของ สพป. ไปใช้ ติวเข้ม ในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ)  
 8. กำหนดปฏิทินปฏิบัติงานวิชาการเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ)

9. ผู้บริหารติดตามการนำข้อสอบ PRE-NT/O-NET ไปใช้ในสถานศึกษา การนำข้อสอบ PRE-NT/O-NET ไปใช้ในชั้นเรียน ติดตามผลการทำงานของครูผู้รับผิดชอบทุกระยะอย่างใกล้ชิดเพื่อให้ดำเนินงานบรรลุตามแผนงาน หรือแก้ไขปัญหาต่างๆ ได้ทันเวลา  
 10. จัดกิจกรรม ติวเข้ม ให้ต่อเนื่องก่อนถึงวันสอบจริง (O-NET / NT สอบ เดือนกุมภาพันธ์ พ.ศ.2561)

11. จัดทำโครงการเข้าค่ายวิชาการ

12. ประชาสัมพันธ์ความสำคัญของการสอบ NT, O-NET ทุกสัปดาห์  
 13. ประกาศนับเวลาถอยหลังให้นักเรียนทราบหน้าแถวตอนเช้าทุกวัน  
 14. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง

**การวิเคราะห์ผลการประเมินคุณภาพนักเรียน**

การวิเคราะห์ผลการประเมินคุณภาพนักเรียน ประจำปีการศึกษา 2560 เพื่อจัดทำแผนพัฒนาผลสัมฤทธิ์ทางการเรียนมีรายละเอียดดังนี้

1. การวิเคราะห์สภาพปัญหาระดับโรงเรียน

สภาพโรงเรียนบ้านทุ่งวิมาน นักเรียนขาดความตระหนักในการทำข้อสอบ นักเรียนมีความสามารถทางด้านสติปัญญา ร่างกาย ในเกณฑ์ต่ำ และอยู่ในสิ่งแวดล้อม ความเป็นอยู่ในครอบครัวที่ไม่เอื้อต่อการพัฒนาการเรียนรู้ นักเรียนขาดนิสัยรักการอ่านและการทบทวนบทเรียนอย่างต่อเนื่อง ขาดทักษะในกระบวน อ่าน คิด วิเคราะห์ สังเคราะห์ นักเรียนส่วนหนึ่งมีปัญหาในการ อ่านออก เขียนได้

2. การวิเคราะห์ผลการประเมินคุณภาพนักเรียน ประจำปีการศึกษา 2558 - 2559

2.1 ผลการทดสอบทางการศึกษาระดับชาติขั้นพื้นฐาน ( O-NET ) ปีการศึกษา2558 – 2559 โรงเรียนบ้านทุ่งวิมาน ปรากฏผลดังนี้

**ตารางแสดงผลการทดสอบระดับชาติขั้นพื้นฐาน** (O-NET) ปีการศึกษา 2558-2559

ชั้นประถมศึกษาปีที่ 6

|  |  |  |  |  |  |  |  |
| --- | --- | --- | --- | --- | --- | --- | --- |
| รายวิชา | ปีการศึกษา 2558 | | | ปีการศึกษา 2559 | | | ความก้าวหน้า |
| คะแนนเฉลี่ย | S.D. | จำนวนผู้เข้าสอบ | คะแนนเฉลี่ย | S.D. | จำนวนผู้เข้าสอบ |
| ภาษาไทย | 45.00 | 11.84 | 9 | 54.57 | 8.24 | 7 | 9.57 |
| สังคมศึกษา | 50.00 | 11.35 | 9 | 48.21 | 10.67 | 7 | -1.79 |
| ภาษาอังกฤษ | 28.61 | 6.68 | 9 | 22.5 | 6.55 | 7 | -6.11 |
| คณิตศาสตร์ | 44.44 | 18.84 | 9 | 54.29 | 19.35 | 7 | 9.85 |
| วิทยาศาสตร์ | 36.83 | 11.33 | 9 | 41.93 | 7.69 | 7 | 5.1 |
| เฉลี่ย | 40.98 | 12.00 | 9 | 44.30 | 10.5 | 7 | 3.32 |

จากตารางสรุปได้ว่า ผลการทดสอบทางการศึกษาระดับชาติขั้นพื้นฐาน ( O-NET) เปรียบเทียบ

ปีการศึกษา 2558 – 2559 ชั้นประถมศึกษาปีที่ 6 โรงเรียนบ้านทุ่งวิมาน พบว่า มี 1 กลุ่มสาระการเรียนรู้ ที่มีผลการทดสอบเพิ่มขึ้น ได้แก่ กลุ่มสาระการเรียนรู้ภาษาไทย มีคะแนนเฉลี่ยร้อยละ 54.57 เพิ่มขึ้น 9.57กลุ่มสาระการเรียนรู้คณิตศาสตร์ มีคะแนนเฉลี่ยร้อยละ 54.29 เพิ่มขึ้น 9.85 และกลุ่มสาระการเรียนรู้วิทยาศาสตร์ มีคะแนนเฉลี่ยร้อยละ 41.93 เพิ่มขึ้น 5.10 และ มี 2 กลุ่มสาระการเรียนรู้ที่มีผลการทดสอบลดลง ได้แก่ กลุ่มสาระการเรียนรู้สังคมศึกษา ศาสนาและวัฒนธรรม มีคะแนนเฉลี่ยร้อยละ 48.21 ลดลง -1.79 กลุ่มสาระการเรียนรู้ภาษาต่างประเทศ(ภาษาอังกฤษ) มีคะแนนเฉลี่ยร้อยละ 22.50 ลดลง -6.11 และมีผลการทดสอบ เฉลี่ยทั้ง 5 กลุ่มสาระการเรียนรู้ มีคะแนนเฉลี่ยร้อยละ 44.30 เพิ่มขึ้น 3.32

**ตารางเปรียบเทียบผลการทดสอบทางการศึกษาระดับขั้นพื้นฐาน** (O-NET) ปีการศึกษา 2558 – 2559 ชั้นประถมศึกษาปีที่ 6 โรงเรียนบ้านทุ่งวิมาน กับคะแนนระดับเขตพื้นที่ ระดับจังหวัด ระดับ สพฐ. และระดับประเทศ

ปีการศึกษา 2558

| รายวิชา | คะแนนเฉลี่ย  ระดับโรงเรียน | คะแนนเฉลี่ย  ระดับจังหวัด | คะแนนเฉลี่ยระดับ สพฐ. | คะแนนเฉลี่ย  ระดับประเทศ |
| --- | --- | --- | --- | --- |
| ภาษาไทย | 45.00 | 47.72 | 48.39 | 49.33 |
| สังคมศึกษา | 50.00 | 49.25 | 47.64 | 49.18 |
| ภาษาอังกฤษ | 28.61 | 35.79 | 36.61 | 40.31 |
| คณิตศาสตร์ | 44.44 | 39.79 | 41.76 | 43.47 |
| วิทยาศาสตร์ | 36.83 | 40.59 | 41.55 | 42.59 |

ปีการศึกษา 2559

|  |  |  |  |  |
| --- | --- | --- | --- | --- |
| รายวิชา | คะแนนเฉลี่ย  ระดับโรงเรียน | คะแนนเฉลี่ย  ระดับจังหวัด | คะแนนเฉลี่ยระดับ สพฐ. | คะแนนเฉลี่ย  ระดับประเทศ |
| ภาษาไทย | 54.57 | 49.84 | 51.88 | 52.98 |
| สังคมศึกษา | 48.21 | 46.26 | 45.08 | 46.68 |
| ภาษาอังกฤษ | 22.5 | 30.35 | 31.11 | 34.59 |
| คณิตศาสตร์ | 54.29 | 37.12 | 38.76 | 43.47 |
| วิทยาศาสตร์ | 41.93 | 39.81 | 40.27 | 41.22 |

**ตารางแสดงผลการทดสอบระดับชาติขั้นพื้นฐาน** (O-NET) ปีการศึกษา 2558-2559

ชั้นมัธยมศึกษาปีที่ 3

|  |  |  |  |  |  |  |  |
| --- | --- | --- | --- | --- | --- | --- | --- |
| รายวิชา | ปีการศึกษา 2558 | | | ปีการศึกษา 2559 | | | ความก้าวหน้า |
| คะแนนเฉลี่ย | S.D. | จำนวนผู้เข้าสอบ | คะแนนเฉลี่ย | S.D. | จำนวนผู้เข้าสอบ |
| ภาษาไทย | 45.67 | 6.55 | 6 | 39.79 | 10.19 | 14 | -5.88 |
| สังคมศึกษา | 47.67 | 9.76 | 6 | 38.14 | 13.64 | 14 | -9.53 |
| ภาษาอังกฤษ | 27.67 | 4.53 | 6 | 27.29 | 6.22 | 14 | -0.38 |
| คณิตศาสตร์ | 38.27 | 8.84 | 6 | 22.34 | 10.20 | 14 | -15.93 |
| วิทยาศาสตร์ | 38.67 | 9.50 | 6 | 30.29 | 6.84 | 14 | -8.38 |
| เฉลี่ย | 39.59 | 7.84 | 6 | 31.57 | 9.42 | 14 | -8.02 |

จากตารางสรุปได้ว่า ผลการทดสอบทางการศึกษาระดับชาติขั้นพื้นฐาน ( O-NET) เปรียบเทียบ

ปีการศึกษา 2558 – 2559 ชั้นมัธยมศึกษาปีที่ 3 โรงเรียนบ้านทุ่งวิมาน พบว่า มี 5 กลุ่มสาระการเรียนรู้ ที่มีผลการทดสอบลดลง ได้แก่ กลุ่มสาระการเรียนรู้ภาษาไทย มีคะแนนเฉลี่ยร้อยละ 39.79 ลดลง -5.88 กลุ่มสาระการเรียนรู้สังคมศึกษา ศาสนาและวัฒนธรรม มีคะแนนเฉลี่ยร้อยละ 38.14 ลดลง -9.53 กลุ่มสาระการเรียนรู้ภาษาต่างประเทศ(ภาษาอังกฤษ) มีคะแนนเฉลี่ยร้อยละ 27.29 ลดลง -0.38 กลุ่มสาระการเรียนรู้คณิตศาสตร์ มีคะแนนเฉลี่ยร้อยละ 22.34 ลดลง -15.93 กลุ่มสาระการเรียนรู้วิทยาศาสตร์ มีคะแนนเฉลี่ยร้อยละ 30.29 ลดลง -8.38

**ตารางเปรียบเทียบผลการทดสอบทางการศึกษาระดับขั้นพื้นฐาน** (O-NET) ปีการศึกษา 2558 – 2559

ชั้นมัธยมศึกษาปีที่ 3 โรงเรียนบ้านทุ่งวิมาน กับคะแนนระดับเขตพื้นที่ ระดับจังหวัด ระดับ สพฐ. และระดับประเทศ

ปีการศึกษา 2558

|  |  |  |  |  |
| --- | --- | --- | --- | --- |
| รายวิชา | คะแนนเฉลี่ย  ระดับโรงเรียน | คะแนนเฉลี่ย  ระดับจังหวัด | คะแนนเฉลี่ยระดับ สพฐ. | คะแนนเฉลี่ย  ระดับประเทศ |
| ภาษาไทย | 45.67 | 42.18 | 42.89 | 42.64 |
| สังคมศึกษา | 47.67 | 45.59 | 46.42 | 46.24 |
| ภาษาอังกฤษ | 27.67 | 29.28 | 30.16 | 30.62 |
| คณิตศาสตร์ | 38.27 | 31.63 | 32.42 | 32.40 |
| วิทยาศาสตร์ | 38.67 | 36.44 | 37.88 | 37.63 |

ปีการศึกษา 2559

|  |  |  |  |  |
| --- | --- | --- | --- | --- |
| รายวิชา | คะแนนเฉลี่ย  ระดับโรงเรียน | คะแนนเฉลี่ย  ระดับจังหวัด | คะแนนเฉลี่ยระดับ สพฐ. | คะแนนเฉลี่ย  ระดับประเทศ |
| ภาษาไทย | 39.79 | 45.44 | 46.81 | 46.36 |
| สังคมศึกษา | 38.14 | 47.14 | 49.34 | 49.00 |
| ภาษาอังกฤษ | 27.29 | 29.58 | 31.39 | 31.80 |
| คณิตศาสตร์ | 22.34 | 27.73 | 29.53 | 29.31 |
| วิทยาศาสตร์ | 30.29 | 33.93 | 35.12 | 34.99 |

2.2 ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT)   
ปีการศึกษา 2558-2559 โรงเรียนบ้านทุ่งวิมาน

ตารางเปรียบเทียบ ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT)

โรงเรียนบ้านทุ่งวิมาน ปีการศึกษา 2558-2559

|  |  |  |  |  |  |
| --- | --- | --- | --- | --- | --- |
| รายวิชา | จำนวน  ผู้เข้าสอบ | ปีการศึกษา 2558 | จำนวนผู้เข้าสอบ | ปีการศึกษา  2559 | ความก้าวหน้า |
| คะแนนเฉลี่ย | คะแนนเฉลี่ย |
| ความสามารถด้านภาษา | 9 | 48.57 | 8 | 33.92 | -14.65 |
| ความสามารถด้านคำนวณ | 9 | 43.49 | 8 | 32.50 | -10.99 |
| ความสามารถด้านเหตุผล | 9 | 44.76 | 8 | 43.21 | -1.55 |
| **เฉลี่ย** | 9 | **45.60** | 8 | **36.54** | **-9.06** |

จากตาราง สรุปได้ว่า ผลการประเมินผลสัมฤทธิ์ทางการเรียนของนักเรียนระดับชั้นประถมศึกษาปีที่ 3 (NT) เปรียบเทียบปีการศึกษา 2558 - 2559 ของโรงเรียนบ้านทุ่งวิมาน พบว่า ผลการประเมินความสามารถด้านภาษา มีคะแนนเฉลี่ยร้อยละ 33.92 ลดลง 14.65 ความสามารถด้านคำนวณ มีคะแนนเฉลี่ยร้อยละ 32.50 ลดลง 10.99 ความสามารถด้านเหตุผล มีคะแนนเฉลี่ยร้อยละ 43.21 ลดลง 1.55 และมีผลการประเมินภาพรวม มีคะแนนเฉลี่ยร้อยละ 36.54 ลดลง 9.06

**ส่วนที่ 3**

**วิธีดำเนินการเพื่อพัฒนาผลสัมฤทธิ์ทางการเรียน**

**การสังเคราะห์เพื่อพัฒนาผลสัมฤทธิ์ทางการเรียน**

ผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นประถมศึกษาปีที่ 6

มีคะแนนเฉลี่ย ร้อยละ 44.30 เพิ่มขึ้น 3.32 โดยกลุ่มสาระการเรียนรู้ที่ต้องพัฒนาเร่งด่วน มี 2 กลุ่มสาระการเรียนรู้ เรียงตามลำดับ ได้แก่ กลุ่มสาระการเรียนรู้ภาษาอังกฤษ กลุ่มสาระการเรียนรู้สังคมศึกษา ศาสนาและวัฒนธรรม

ผลการทดสอบระดับชาติขั้นพื้นฐาน (O-NET) ปีการศึกษา 2559 ชั้นมัธยมศึกษาปีที่ 3

มีคะแนนเฉลี่ย ร้อยละ 31.57 ลดลง 8.02 โดยกลุ่มสาระการเรียนรู้ที่ต้องพัฒนาเร่งด่วน มี 5 กลุ่มสาระการเรียนรู้ เรียงตามลำดับ ได้แก่ กลุ่มสาระการเรียนรู้คณิตศาสตร์ กลุ่มสาระการเรียนรู้สังคมศึกษา ศาสนาวัฒนธรรม กลุ่มสาระการเรียนรู้วิทยาศาสตร์ กลุ่มสาระการเรียนรู้ภาษาไทย และกลุ่มสาระการเรียนรู้ภาษาอังกฤษ

**แนวทางเพื่อพัฒนาผลสัมฤทธิ์ทางการเรียน**

|  |  |
| --- | --- |
| ประเด็นปัญหาที่พบ | แนวทางแก้ปัญหา |
| 1. ครูสอนไม่ตรงวิชาเอกที่จบการศึกษา | 1. จัดการเรียนรู้โดยใช้สื่อทางไกลผ่านดาวเทียมจากโรงเรียนวังไกลกังวล 2. ปรับกระบวนการจัดการเรียนรู้โดยใช้สื่อทางไกลผ่านดาวเทียมของโรงเรียนให้เป็นระบบและมีคุณภาพมากขึ้น  3.จัดให้มีวิทยากรภายนอกมาช่วยจัดการเรียนรู้ให้กับนักเรียน |
| 2. นักเรียนไม่มีทักษะในการทำแบบทดสอบ ของ สทศ. | 1. ทำความคุ้นเคยกับข้อสอบ สทศ.  2. ให้นักเรียนมีประสบการณ์ในการทำข้อสอบของ สทศ. |
| ประเด็นปัญหาที่พบ | แนวทางแก้ปัญหา |
| 3. นักเรียนมีความสามารถทางด้านสติปัญญา ร่างกาย  ในเกณฑ์ต่ำ และอยู่ในสิ่งแวดล้อม ความเป็นอยู่ในครอบครัวที่ไม่เอื้อต่อการพัฒนาการเรียนรู้ | 1. ครูร่วมกันวิเคราะห์ข้อมูลผู้เรียนเป็นรายบุคคล  โดยผ่านระบบดูแลช่วยเหลือนักเรียนทุกขั้นตอน  อย่างจริงจัง ส่งเสริมการเยี่ยมบ้านนักเรียนครบ 100% เพื่อให้ทราบปัญหาและความต้องการที่แท้จริงของผู้เรียนก่อนเรียนระหว่างเรียน และหลังเรียน |
| 2. ส่งเสริมการพัฒนาผู้เรียนที่มีความบกพร่องทางสติปัญญา โดยจัดทำแผนการจัดการเรียนรู้แบบ  IEP ครูร่วมกันจัดทำโครงการพัฒนาการจัดการเรียนการสอน โดยเน้นการคิดวิเคราะห์ในทุกกลุ่มสาระการเรียนรู้ |
|  |  |
|  |  |
| 4. นักเรียนขาดนิสัยรักการอ่านและการทบทวนบทเรียนอย่างต่อเนื่อง | 1. ส่งเสริมการปฏิบัติงานโครงการรักการอ่านในโรงเรียน เพื่อปลูกฝังนิสัยรักการอ่านให้กับผู้เรียนสำหรับเป็น พื้นฐานในการเรียนรู้สาระการเรียนรู้ต่างๆ |
| 5. นักเรียนขาดความตระหนักในการทำข้อสอบ | 1. สร้างความตระหนักในการทำข้อสอบทุกครั้ง  2. สร้างแรงจูงใจโดยการมอบรางวัลสำหรับผู้ที่ทำคะแนนได้ดี สูงสุด |
| 6. ความร่วมมือกันโรงเรียนและครูในกลุ่มเครือข่ายเพื่อพัฒนาคุณภาพการศึกษา ในการร่วมกันพัฒนาประสิทธิภาพการจัดการเรียนการสอนเพื่อพัฒนาผลสัมฤทธิ์ทางการเรียนของผู้เรียน | 1. เครือข่ายพัฒนาคุณภาพการศึกษา ร่วมกันจัดทำโครงการติวเข้ม เพื่อพัฒนาผลสัมฤทธิ์  ทางการเรียน NT, O- NET โดยครูในเครือข่าย ติวเข้ม ในสาระการเรียนรู้ที่ใช้สอบ NT, O- NET ให้กับนักเรียนในกลุ่มเครือข่ายทุกโรงเรียน |

จากขั้นตอนที่โรงเรียนบ้านทุ่งวิมาน ได้กำหนดเป็นแนวทางในการดำเนินงานเพื่อพัฒนาผลสัมฤทธิ์ทางการเรียน การวิเคราะห์ผลการประเมินคุณภาพนักเรียน และสรุปประเด็นปัญหาและกำหนดแนวทางแก้ไข เพื่อเป็นแนวทางการปฏิบัติ เป็นยุทธศาสตร์ เป้าหมาย ตัวชี้วัด/เกณฑ์ โครงการ/กิจกรรม นำสู่การปฏิบัติ เพื่อพัฒนาผลสัมฤทธิ์ทางการเรียน ได้ดังนี้

| ยุทธศาสตร์ | เป้าหมาย | ตัวชี้วัด/ เกณฑ์ | **โครงการ**/**กิจกรรม** |
| --- | --- | --- | --- |
| **พัฒนาผลสัมฤทธิ์ทางการเรียนของนักเรียน** | 1. นักเรียนมีความรู้ และทักษะตามมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551  2. นักเรียนมีสุขภาพแข็งแรงสมบูรณ์ทั้งร่ายกายและจิตใจ  3. ผลสัมฤทธิ์ทางการเรียนของนักเรียน  ชั้น ป.3,ป.6, ม.3 | 1. นักเรียนชั้น ป.3, ป.6, ม.3 ร้อยละ 90 มีความรู้ และทักษะตามมาตรฐาน และตัวชี้วัดตามหลักสูตรแกนกลางการศึกษาขั้นพื้นฐาน พุทธศักราช 2551  2. นักเรียนชั้น ป.3, ป.6, ม.3 ร้อยละ 90 มีสุขภาพแข็งแรงสมบูรณ์ทั้งร่ายกายและจิตใจ  3. ผลสัมฤทธิ์ทางการเรียนของนักเรียน ชั้น ป.3, ป.6, ม.3 เพิ่มขึ้นร้อยละ 3 | 1. โครงการยกผลสัมฤทธิ์ทางการเรียนของนักเรียนประจำปีการศึกษา 2560 |
| 4.นักเรียน ชั้น ป.3, ป.6, ม.3 เกิดความตระหนักในความสำคัญของการสอบ NT และ O-Net | 4. นักเรียนชั้น ชั้น ป.3, ป.6, ม.3 ทุกคนเกิดความตระหนักในความสำคัญของการสอบ NT และ O-Net | 2. ประชาสัมพันธ์ความสำคัญของการสอบ NT และ O-Net ทุกวัน |
| 5. ครูชั้น ป.3, ป.6, ม.3 มีแผนการสอนตาม มาตรฐานและตัวชี้วัดตามหลักสูตรฯกำหนด | 5. ครูชั้น ป.3, ป.6, ม.3 ทุกคนมีแผนการสอนตาม มาตรฐานและตัวชี้วัดตามหลักสูตรฯกำหนด | 3. วางแผนการสอนตามมาตรฐานและตัวชี้วัดตามหลักสูตรฯกำหนด |
| 6.ครูชั้น ป.3, ป.6, ม.3 ติวนักเรียนตามมาตรฐานและตัวชี้วัด | 6. ครูชั้น ป.3, ป.6, ม.3 ทุกคนได้สอนติวนักเรียนตามมาตรฐานและตัวชี้วัด | 4. นำข้อสอบโอเน็ต ของ สทศ. ไปใช้สอนติวนักเรียนให้ครบทุกและกลุ่มสาระการเรียนรู้ |
| 7. ครู ชั้น ป.3, ป.6, ม.3 สามารถสอนติวตามแนวข้อสอบของ สทศ.ได้ | 7. ครู ชั้น ป.3, ป.6, ม.3 ทุกคนสามารถสอนติวตามแนวข้อสอบของ สทศ. | 5. จัดกิจกรรมติวเตอร์ ตามแนวข้อสอบของ สทศ. ในชั้นเรียน กำหนดกิจกรรม วันเวลาให้ชัดเจน |
| 8. ครู ชั้น ป.3, ป.6, ม.3 สามารถสร้างข้อสอบตามแนวข้อสอบของ สทศ.ได้ | 8.ครู ชั้น ป.3, ป.6, ม.3 ทุกคน สามารถสร้างข้อสอบตามแนวข้อสอบของ สทศ.ได้ | 6. ครูผู้รับผิดชอบในโรงเรียนทุกคนร่วมกันสร้างข้อสอบตามแนวข้อสอบของ สทศ. |
| 7. ผู้บริหารติดตามการนำข้อสอบ PRE-NT/O-NET ไปใช้ในสถานศึกษา การนำข้อสอบ PRE-NT/O-NET ไปใช้ในชั้นเรียน ติดตามผลการทำงานของครูผู้รับผิดชอบทุกระยะอย่างใกล้ชิดเพื่อให้ดำเนินงานบรรลุตามแผนงาน หรือแก้ไขปัญหาต่างๆ ได้ทันเวลา |
| 8. นำแนวข้อสอบ NT/O-NET ของ สพป. ไปใช้ติวในชั้นเรียนให้นักเรียนคุ้นเคยและมีประสบการณ์การทำข้อสอบ (รูปแบบข้อสอบ/กระดาษคำตอบ/การระบายคำตอบฯ) |
|  | 9. นักเรียน ชั้น ป.3, ป.6, ม.3 ได้ทำข้อสอบ กระดาษคำตอบ การคุมสอบ เวลาสอบ เสมือนจริงทุกประการ | 9. นักเรียนทุกคนได้ทำข้อสอบ กระดาษคำตอบ การคุมสอบ เวลาสอบ เสมือนจริงทุกประการ | 9. ช่วงเดือนมกราคม พ.ศ.2561 โรงเรียนจัดสอบเสมือนจริง โดยใช้ข้อสอบ กระดาษคำตอบ การคุมสอบ เวลาสอบเสมือนจริงทุกประการ โดยใช้ข้อสอบของ สพป. ซึ่งจัดทำขึ้นตามแนวข้อสอบของ สทศ. บันทึกผลการสอบ ตรวจคำตอบ และวิเคราะห์ผลการทดสอบเพื่อปรับปรุง แก้ไขนักเรียนก่อนวันสอบจริง |
| 10. จัดกิจกรรมเสริมแรงทางบวก (จัดอาหารว่างน้ำหวาน ขนมช่วงพักสอบ) สร้างบรรยากาศผ่อนคลาย ทำสมาธิก่อนเวลาสอบ |
| 10. นักเรียน ชั้น ป.3 ป.6 และ ม.3 เกิดความภาคภูมิใจ | 10.นักเรียนชั้น ป.3, ป.6, ม.3 ทุกคน เกิดความภาคภูมิใจ | 11. โรงเรียนให้รางวัลนักเรียนที่มีคะแนนสอบสูง/มีความก้าวหน้าสูง  (จากการทดสอบของกลุ่มเครือข่าย เดือนมกราคม พ.ศ.2561 ก่อนการสอบจริง 1-2 สัปดาห์) |
| 11. ผู้บริหารโรงเรียน | 11. ผู้บริหารโรงเรียนมีปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ) | 12. ผู้บริหารกำหนดปฏิทินการนิเทศภายในโรงเรียนเพื่อพัฒนาผลสัมฤทธิ์ทางการเรียนให้ชัดเจน (กำหนดวันที่ กิจกรรมที่ต้องทำ) |
| 12. โรงเรียน | 12. โรงเรียนได้ทราบจุดบกพร่องในการจัดกิจกรรมการเรียนการสอนของครู | 13.โรงเรียนตรวจสอบการวิเคราะห์หลักสูตร การกำหนดหน่วยการเรียนรู้ว่าครอบคลุมหรือไม่ หากไม่ครอบคลุมให้สอนเพิ่มในส่วนที่ตกหล่นไปโดยเฉพาะ ป.3, ป.6, ม.3 |
| 13. โรงเรียน | 13. ดำเนินกิจกรรมตามปฏิทินการการจัดกิจกรรม ติวเข้ม เพื่อพัฒนาผลสัมฤทธิ์ จากวันที่ มกราคม ถึง กุมภาพันธ์ 2561 | 14. ตั้งแต่วันที่ 1 พฤศจิกายน พ.ศ. 2560 เป็นต้นไป โรงเรียนจัดกิจกรรม ติวเข้ม  ให้ต่อเนื่องก่อนถึงวันสอบจริง (โอเน็ตสอบภายใน เดือนกุมภาพันธ์ พ.ศ.2561 |
| 14. โรงเรียน | 14.โรงเรียนมีป้ายนับเวลาถอยหลังทุกวัน | 15. ประกาศหน้าแถวนับเวลาถอยหลังทุกวัน |

**เป้าหมายเพื่อพัฒนาผลสัมฤทธิ์ทางการเรียน**

เป้าหมายผลสัมฤทธิ์ทางการเรียนของโรงเรียนบ้านทุ่งวิมาน ในปีการศึกษา 2560 ได้ตั้งเป้าหมายไว้ดังนี้

**ผลทดสอบ O-NET**

**ประถมศึกษาปีที่ 6**

|  |  |  |
| --- | --- | --- |
| กลุ่มสาระรายวิชา | เป้าหมายคะแนนเฉลี่ย | |
| 2559 | 2560 (+3) |
| ภาษาไทย | 54.57 | 57.57 |
| สังคมศึกษา | 48.21 | 51.21 |
| ภาษาอังกฤษ | 22.50 | 25.50 |
| คณิตศาสตร์ | 54.29 | 57.29 |
| วิทยาศาสตร์ | 41.93 | 44.93 |

**มัธยมศึกษาปีที่ 3**

|  |  |  |
| --- | --- | --- |
| กลุ่มสาระรายวิชา | เป้าหมายคะแนนเฉลี่ย | |
| 2559 | 2560 (+3) |
| ภาษาไทย | 39.79 | 42.79 |
| สังคมศึกษา | 38.14 | 41.14 |
| ภาษาอังกฤษ | 27.29 | 30.29 |
| คณิตศาสตร์ | 22.34 | 25.34 |
| วิทยาศาสตร์ | 30.29 | 33.29 |

**ผลทดสอบ NT**

**ประถมศึกษาปีที่ 3**

|  |  |  |
| --- | --- | --- |
| ความสามารถ | เป้าหมายคะแนนเฉลี่ย | |
| 2559 | 2560 (+3) |
| ความสามารถด้านภาษา | 33.92 | 36.92 |
| ความสามารถด้านคำนวณ | 32.50 | 35.50 |
| ความสามารถด้านเหตุผล | 43.21 | 46.21 |